RAPORT DE SPECIALITATE
referitor la proiectul de hotărâre privind stabilirea modului de organizare a pazei bunurilor publice şi ale cetăţenilor, în cadrul comunei Șoldanu, judeţul Călărași, pentru anul 2021

Subsemnatul Petrică VLĂSCEANU, Șeful S.V.S.U. al Comunei Șoldanu, 
Văzând:
· Referatul de aprobare nr. 309 din 19.01.2022, elaborat de Primarul Comunei Șoldanu, prin care se propune stabilirea modului de organizare a pazei bunurilor publice şi ale cetăţenilor, în cadrul Comunei Șoldanu, Judeţul Călărași, pentru anul 2022; 
· Proiectul de hotărâre nr. 3 din 19.01.2022 privind stabilirea modului de organizare a pazei bunurilor publice şi ale cetăţenilor, în cadrul Comunei Șoldanu, Judeţul Călărași, pentru anul 2022.
Analizând prevederile:
· art. 11 şi 18 din Legea nr. 333/2003 privind paza obiectivelor, bunurilor, valorilor şi protecţia persoanelor, cu  modificările şi completările ulterioare;
· Legii nr. 273/2006 privind finanţele publice locale, cu  modificările şi completările ulterioare;
· Codului fiscal aprobat prin Legea nr. 571/2003, cu  modificările şi completările ulterioare;
· art. 129 alin. (2) lit. d), alin. (7) lit. g) din Ordonanța de urgență a Guvernului nr. 57/2019 privind Codul administrativ, cu  modificările şi completările ulterioare.
Ținând seama de:
· Hotărârea Consiliului Local al Comunei Șoldanu nr. 25/2021 privind aprobarea Organigramei resurselor umane şi Statului de funcții de la nivelul Primăriei Comunei Șoldanu, Judeţul Călăraşi, în anul 2021;
· Hotărârea Consiliului Local al Comunei Șoldanu nr. 61/2020 privind stabilirea modului de organizare a pazei bunurilor publice şi ale cetățenilor, în cadrul comunei Șoldanu, județul Călărași, pentru anul 2021;
· Hotărârea Consiliului local al comunei Șoldanu nr.32/30.06.2014 pentru Aprobarea Acordului de cooperare privind organizarea şi exercitarea acţiunilor şi activităţilor Departamentului Administrativ prin care se asigură satisfacerea nevoilor de utilitate şi interes public general (paza) al comunelor semnatare.
Faţă de elementele prezentate, având în vedere dispoziţiile art. 136 alin. (1) coroborate cu ale art. 139 alin. (1) și alin. (2) lit. a) şi art. 196 alin. (1) lit. a) teza întâi din Ordonanța de urgență a Guvernului nr.57/2019 privind Codul Administrativ, cu modificările și completările ulterioare și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, propunem Consiliului Local al Comunei Şoldanu adoptarea unei hotărâri privind stabilirea modului de organizare a pazei bunurilor publice şi ale cetăţenilor, în cadrul Comunei Șoldanu, Judeţul Călărași,  pentru anul 2022.

Șef S.V.S.U.,
Petrică VLĂSCEANU

  
